PCSGH พุ่งแรง 9% โบรกฯเชียร์ “ซื้อ” ชูเป้า 9.60 บ. ชี้กำไรโตต่อเนื่อง
PCSGH พุ่งแรง 9% โบรกฯเชียร์ "ซื้อ" ชูเป้า 9.60 บ. ชี้กำไรโตต่อเนื่อง โดยล่าสุด ณ เวลา 15.35 น. อยู่ที่ 9.15 บาท บวก 0.75 บาท หรือ 8.93% สูงสุดที่ 9.15 บาท ต่ำสุดที่ 8.40 บาท ด้วยมูลค่าซื้อขาย 92.88 ล้านบาท
8 ธ.ค. 2560

ผู้สื่อข่าวรายงานว่า ราคาหุ้น บริษัท พี.ซี.เอส.แมชีน กรุ๊ปโฮลดิ้ง จำกัด (มหาชน) หรือ PCSGH ล่าสุด ณ เวลา 15.35 น. อยู่ที่ 9.15 บาท บวก 0.75 บาท หรือ 8.93% สูงสุดที่ 9.15 บาท ต่ำสุดที่ 8.40 บาท ด้วยมูลค่าซื้อขาย 92.88 ล้านบาท ขณะที่ดัชนีตลาดหุ้นโดยรวมบวก 0.46%

ทั้งนี้ราคาหุ้น PCSGH ปรับตัวขึ้นสูงสุดในรอบ 2 ปี 9 เดือน นับตั้งแต่ราคาหุ้นอยู่ที่ 9.40 บาท เมื่อวันที่ 16 ก.พ.60
สำหรับปัจจัยที่ส่งผลให้ราคาหุ้นปรับตัวเพิ่มขึ้นในช่วงบ่ายวันนี้ คาดว่ามาจากการที่ผลประกอบการในไตรมาส 4/60 จะเพิ่มขึ้นจากปีก่อน และกำไรโตต่อเนื่อง
ด้าน บล.ฟินันเซีย ไซรัส ระบุในบทวิเคราะห์ (28 พ.ย.) แนะนำ “ซื้อ” ราคาเป้าหมาย 9.60 บาท/หุ้น จากกำลังการผลิตที่ยังสูงต่อเนื่องจากไตรมาส 3/60 ราว 80% ทำให้เบื้องต้นคาดกำไรสุทธิไตรมาส 4/60 ที่ 166 ล้านบาท ทรงตัวจากไตรมาสก่อน แต่เพิ่มขึ้น 20% จากปีก่อน
โดยถือว่าไม่เหมือนปีก่อนๆที่กำไรไตรมาส 4 จะลงแรงจากไตรมาสก่อน ตามฤดูกาล แต่ที่งวดนี้ไม่ลงหรือลงเล็กน้อย เพราะมีการกระจายไปกลุ่ม Non-Auto ที่มีคำสั่งซื้อสม่ำเสมอและอัตรากำไรสูงกว่ายานยนต์ โดยทั้งปีนี้ยังคาดกำไรสุทธิ 645 ล้านบาท เพิ่มขึ้น 69% จากปีก่อน และคาดโตต่อเนื่องอีก 15% จากปีก่อน อยู่ที่ 742 ล้านบาทในปีหน้า
 